ddrg/super_eurlex huggingface dataset:
Direktiva Sveta 94/72/ES

z dne 19. decembra 1994

o spremembi Direktive 91/439/EGS o vozniških dovoljenjih

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Akta o pogojih pristopa Kraljevine Norveške, Republike Avstrije, Republike Finske, Kraljevine Švedske in prilagoditvah pogodb, na katerih temelji Evropska unija [1], v nadaljnjem besedilu "Akt o pristopu iz leta 1994", in zlasti člena 169 Akta,

ob upoštevanju predloga Komisije,

ker so vozniška dovoljenja na Finskem in Švedskem izdelana kot plastificirane kartice; ker je treba do uvedbe drugega vzorca vozniškega dovoljenja Skupnosti tudi Republiko Finsko in Kraljevino Švedsko pooblastiti, da do 31. decembra 1997 še naprej izdajata vozniška dovoljenja na podlagi svojega sedanjega vzorca; ker je treba Direktivo 91/439/EGS [2] temu primerno spremeniti;

ker lahko institucije Evropske skupnosti po členu 2(3) Pogodbe o pristopu iz leta 1994 pred pristopom sprejmejo ukrepe iz člena 169 Akta o pristopu, ki začnejo veljati ob upoštevanju in od dneva začetka veljavnosti navedene pogodbe,

SPREJEL NASLEDNJO DIREKTIVO:

Člen 1

V členu 1(1) Direktive 91/439/EGS se doda naslednji stavek:"Vendar pa lahko Republika Finska in Kraljevina Švedska do 31. decembra 1997 nadaljujeta izdajanje vozniških dovoljenj na podlagi svojega sedanjega vzorca."

Člen 2

Ta direktiva začne veljati ob upoštevanju in od dneva začetka veljavnosti Pogodbe o pristopu iz leta 1994.

Člen 3

Ta direktiva je naslovljena na države članice.

V Bruslju, 19. decembra 1994

Za Svet

Predsednik

K. Kinkel

[1] UL C 241, 29.8.1994, str. 21.

[2] UL L 237, 24.8.1991, str. 1.

--------------------------------------------------
Direktiva Sveta

z dne 21. decembra 1989

o spremembi Direktive 87/402/EGS o varnostnih konstrukcijah pri prevrnitvi, vgrajenih pred voznikovim sedežem, na ozkokolotečnih kmetijskih in gozdarskih traktorjih na kolesih

(89/681/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 100a Pogodbe,

ob upoštevanju predloga Komisije [1],

v sodelovanju z Evropskim parlamentom [2],

ob upoštevanju mnenja Ekonomsko-socialnega odbora [3],

ker je treba sprejeti ukrepe za postopno vzpostavitev notranjega trga do 31. decembra 1992; ker notranji trg obsega območje brez notranjih meja, kjer je zagotovljen prosti pretok blaga, oseb, storitev in kapitala;

ker člen 12 Direktive 87/402/EGS [4] določa, da se navedena direktiva dopolni z določbami, ki v postopek dinamičnega pregleda uvajajo dodatne preskuse na udarce;

ker je dodatni preskus pri postopku statičnega preskusa že predviden, je nujno, da se tudi pri postopku za dinamični preskus predvidi dodatni preskus, ki veliko natančneje izraža stanje pri prevrnitvi traktorja, saj lahko potem oba postopka postaneta enakovredna, sedanja neusklajenost med njima pa se lahko odpravi;

ker se glede na zanesljivost parametrov in izračunov rezultati praktičnih preskusov, ki so bili opravljeni na zadaj nameščenih zaščitnih konstrukcijah, lahko prenesejo na isti tip konstrukcije, nameščene spredaj,

SPREJEL NASLEDNJO DIREKTIVO:

Člen 1

Direktiva 87/402/EGS se spremeni, kot sledi:

1. točka 1.6 Priloge IV-A se nadomesti z naslednjim:

"1.6 Dodatni preskusi

1.6.1 Če se med preskusom na udarce pojavijo lomi ali razpoke, ki niso zanemarljive, se opravi drug, podoben preskus z višino padca:

H′ =

H

10

× 12 + 4a1 + 2a

takoj po preskusu na udarec, ki je povzročil te lome ali razpoke, pri čemer je "a") razmerje med trajno deformacijo in elastično deformacijo (a = Dp/De), kakor je bilo izmerjeno v točki udarca.

Dodatna trajna deformacija zaradi drugega udarca ne sme presegati 30 % trajne deformacije zaradi prvega udarca.

Da se lahko opravi dodatni preskus, je treba med vsemi preskusi na udarec izmeriti elastično deformacijo.

1.6.2 Če se med tlačnim preskusom pojavijo velike razpoke ali raztrganine, se takoj po preskusu, ki je povzročil te lome ali razpoke, opravi drug, podoben tlačni preskus, vendar s silo 1,2 Fv."

2. Prilogi VI se doda naslednja točka:

"7.3 Navedba in rezultati vseh dodatnih dinamičnih preskusov."

Člen 2

Države članice sprejmejo zakone in druge predpise, potrebne za uskladitev s to direktivo, najpozneje v dvanajstih mesecih od 3. januarja 1990. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 12. decembra 1989

Za Svet

Predsednica

E. Cresson

[1] UL C 305, 30.11.1988, str. 7.

[2] UL C 120, 16.5.1989, str. 70, inUL C 256, 9.10.1989, str. 76.

[3] UL C 102, 24.4.1989, str. 6.

[4] UL L 220, 8.8.1987, str. 1.

--------------------------------------------------
Direktiva Komisije

z dne 21. junija 1988

o prilagoditvi Direktive Sveta 75/321/EGS o približevanju zakonodaje držav članic o krmilju kmetijskih ali gozdarskih traktorjev na kolesih tehničnemu napredku

(88/411/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 74/150/EGS z dne 4. marca 1974 o približevanju zakonodaje držav članic o homologaciji kmetijskih ali gozdarskih traktorjev na kolesih [1], kakor je bila nazadnje spremenjena z Direktivo 88/297/EGS [2], in zlasti člena 11 Direktive,

ker je glede na pridobljene izkušnje in ob upoštevanju trenutnega stanja tehničnega razvoja zdaj mogoče nekatere določbe Direktive Sveta 75/321/EGS [3], kakor je bila spremenjena z Direktivo 82/890/EGS [4], opredeliti natančneje in celoviteje;

ker so ukrepi, predvideni s to direktivo, v skladu z mnenjem Odbora za prilagajanje tehničnemu napredku direktiv za odstranjevanje tehničnih ovir v trgovini na področju kmetijskih in gozdarskih traktorjev,

SPREJELA NASLEDNJO DIREKTIVO:

Člen 1

Priloga k Direktivi 75/321/EGS se spremeni na naslednji način:

- V točki 2.2.1.2 se za besedilo "pri krmilju s pomožno silo" doda ",ki ni povezano z drugo opremo,".

- Predzadnji stavek prvega odstavka v točki 2.2.4.1.1:

"Krmilje in zavorni sistemi ne smejo imeti skupnega izvora energije,"

se nadomesti z naslednjim:

"Če obstaja hidravlična povezava med hidravličnim krmiljem in hidravličnim zavornim sistemom in če imata oba sistema isti izvor energije, ne sme sila, potrebna za upravljanje krmilja, ne glede na določbe Direktive 76/432/EGS o zaviranju, presegati 40 daN, če bi katerikoli od obeh sistemov prenehal delovati."

Člen 2

1. Nobena država članica ne sme od 1. oktobra 1988:

- zavrniti podelitve EGS-homologacije za tip traktorja, izdaje dokumenta, navedenega v zadnji alinei člena 10(1) Direktive 74/150/EGS, ali podelitve nacionalne homologacije, ali

- prepovedati začetka uporabe traktorjev,

če je krmilje tega tipa traktorja ali traktorjev skladno z določbami te direktive.

2. Države članice od 1. oktobra 1989:

- ne smejo več izdajati dokumenta, navedenega v zadnji alinei člena 10(1) Direktive 74/150/EGS, za tip traktorja, katerega krmilje ni skladno z določbami te direktive,

- lahko zavrnejo podelitev nacionalne homologacije za tip traktorja, katerega krmilje ni skladno z določbami te direktive.

Člen 3

Države članice sprejmejo predpise, potrebne za uskladitev s to direktivo, najpozneje do 30. septembra 1988. O tem takoj obvestijo Komisijo.

Člen 4

Ta direktiva je naslovljena na države članice.

V Bruslju, 21. junija 1988

Za Komisijo

Cockfield

Podpredsednik

[1] UL L 84, 28.3.1974, str. 10.

[2] UL L 126, 20.5.1988, str. 52.

[3] UL L 147, 9.6.1975, str. 24.

[4] UL L 378, 31.12.1982, str. 45.

--------------------------------------------------
Direktiva Sveta

z dne 20. decembra 1985

o spremembah Direktive 85/384/EGS o vzajemnem priznavanju diplom, spričeval in drugih dokazil o formalnih kvalifikacijah v arhitekturi, skupaj z ukrepi za učinkovito uresničevanje pravice do ustanavljanja podjetij in svobode opravljanja storitev, zaradi pristopa Španije in Portugalske

(85/614/EGS)

SVET EVROPSKIH SKUPNOSTI JE

ob upoštevanju Akta o pristopu Španije in Portugalske, zlasti člena 396,

ker je glede na pristop Španije in Portugalske nujno sprejeti nekatere spremembe Direktive 85/384/EGS [1], ki zagotavljajo njeno enako uporabo v Kraljevini Španiji in Portugalski republiki ter v drugih državah članicah;

ker po členu 2(3) Pogodbe o pristopu Španije in Portugalske institucije Skupnosti lahko pred pristopom sprejmejo ukrepe iz člena 396 Akta o pristopu, pri čemer ukrepi začnejo veljati na dan začetka veljavnosti te pogodbe in upoštevajo njene določbe,

SPREJEL NASLEDNJO DIREKTIVO:

Člen 1

"(j) v Španiji

- uradna formalna izobrazba iz arhitekture (título oficial de arquitecto), ki jo podeljuje Ministrstvo za šolstvo in znanost ali univerze,

(k) na Portugalskem

- diplome "diploma do curso especial de arquitectura", ki jih podeljujeta šoli lepih umetnosti v Lizboni in Portu,

- diplome iz arhitekture "diploma de arquitecto", ki jih podeljujeta šoli lepih umetnosti v Lizboni in Portu,

- diplome "diploma do curso de arquitectura", ki jih podeljujeta Visoka šola lepih umetnosti v Lizboni in Portu,

- diploma "diploma de licenciatura em arquitectura", ki jo podeljuje Visoka šola lepih umetnosti v Lizboni,

- diplome "carta de curso de licenciatura em arquitectura", ki jih podeljujeta Tehniška univerza v Lizboni in Univerza v Portu."

Člen 2

Države članice sprejmejo potrebne ukrepe za uskladitev s to direktivo v roku, opredeljenem v členu 31(1) Direktive 85/384/EGS.

Člen 3

Ta direktiva je naslovljena na države članice.

V Bruslju, 20. decembra 1986

Za Svet

Predsednik

R. Krieps

[1] UL L 223, 21.8.1985, str. 15.

--------------------------------------------------
Direktiva Sveta

z dne 17. novembra 1981

o spremembi direktiv 69/169/EGS in 78/1035/EGS glede davčnih olajšav, ki veljajo pri mednarodnih potovanjih in za uvoz majhnih pošiljk blaga nekomercialnega značaja iz tretjih držav

(81/933/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 99 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker bi določitev protivrednosti davčnih oprostitev v nacionalni valuti, predvidenih v Direktivi Sveta 69/169/EGS z dne 28. maja 1969 o usklajevanju zakonov ali drugih predpisov, ki se nanašajo na oprostitve plačila prometnega davka in trošarine na uvoz v mednarodnih potovanjih [4], kakor je bila nazadnje spremenjena z Direktivo 78/1033/EGS [5], in v Direktivi Sveta 78/1035/EGS z dne 19. decembra 1978 o oprostitvi plačila davkov za uvoz majhnih pošiljk blaga nekomercialne narave iz tretjih držav [6], pomenila zmanjšanje davčnih oprostitev v nacionalni valuti, ki veljajo v eni državi članici; ker se je v trenutnih okoliščinah treba izogniti takemu zmanjšanju,

SPREJEL NASLEDNJO DIREKTIVO:

Člen 1

Člen 1 Direktive 69/169/EGS se spremeni:

(a) V odstavku 1 se izraz "40 evropskih obračunskih enot" nadomesti z "45 ECU",

(b) V odstavku 2 se izraz "20 evropskih obračunskih enot" nadomesti z "23 ECU".

Člen 2

V tretji alinei člena 1(2) Direktive 78/1035/EGS se izraz "30 EOE" nadomesti z "35 ECU".

Člen 3

1. Države članice sprejmejo ukrepe, potrebne za uskladitev s to direktivo do 1. januarja 1982.

2. Države članice obvestijo Komisijo o predpisih, ki jih sprejmejo za izvajanje te direktive.

Člen 4

Ta direktiva je naslovljena na države članice.

V Bruslju, 17. novembra 1981

Za Svet

Predsednik

G. Howe

[1] UL C 350, 31.12.1980, str. 21.

[2] UL C 144, 15.6.1981, str. 76.

[3] UL C 159, 29.6.1981, str. 5.

[4] UL L 133, 4.6.1969, str. 6.

[5] UL L 366, 28.12.1978, str. 31.

[6] UL L 366, 28.12.1978, str. 34.

--------------------------------------------------
Direktiva Sveta

z dne 20. januarja 1981

o sedmi spremembi Direktive Sveta z dne 23. oktobra 1962 o približevanju zakonodaje držav članic v zvezi z barvili, ki se smejo uporabljati v živilih, namenjenih za prehrano ljudi

(81/20/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker del (b) Priloge II k Direktivi z dne 23. oktobra 1962 o približevanju zakonodaje držav članic v zvezi z barvili, ki se smejo uporabljati v živilih, namenjenih za prehrano ljudi [4], kakor je bila nazadnje spremenjena z Direktivo 78/144/EGS [5], določa seznam proizvodov za razredčevanje ali raztapljanje barvil;

ker je uporaba karotenoidnih barvil E 160 in E 161 lažja, če ju razredčimo s karagenanom (E 407) in arabskim gumijem (E 414); ker Komisija preučuje uporabo vseh snovi za redčenje in raztapljanje barvil in zato ni mogoče sprejeti končne odločitve o tem, ali naj se dovoli uporaba teh dveh snovi v Skupnosti,

SPREJEL NASLEDNJO DIREKTIVO:

Člen 1

Delu (b) Priloge II k Direktivi z dne 23. oktobra 1962 se po pogojih, navedenih v delu (b), dodajo naslednje snovi:

- Karagenan (izključno za barvila, uvrščena na seznam pod številkama E 160 in E 161 v Prilogi I),

- Arabski gumi (izključno za barvila, uvrščena na seznam pod številkama E 160 in E 161 v Prilogi I).

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 1. julija 1981 in o tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 20. januarja 1981

Za Svet

Predsednik

Ch.A. Van der Klaauw

[1] UL C 201, 10.8.1979, str. 13.

[2] UL C 147, 16. 6.1980, str. 124.

[3] UL C 113, 7.5.1980, str. 9.

[4] UL 115, 11.11.1962, str. 2645/62.

[5] UL L 44, 15.2.1978. str. 20.

--------------------------------------------------
Direktiva Sveta

z dne 22. decembra 1980

o spremembi Direktive 80/154/EGS o vzajemnem priznavanju diplom, spričeval in drugih dokazil o formalnih kvalifikacijah v babištvu in o ukrepih za učinkovito uresničevanje pravice ustanavljanja in svobode opravljanja storitev zaradi pristopa Grčije

(80/1273/EGS)

SVET EVROPSKIH SKUPNOSTI JE

ob upoštevanju Akta o pristopu iz leta 1979 in zlasti člena 146 Akta,

ker je bila Direktiva Sveta 80/154/EGS z dne 21. januarja 1980 o medsebojnem priznavanju diplom, spričeval in drugih dokazil o formalnih kvalifikacijah v babištvu in o ukrepih za učinkovito uveljavljanje pravice ustanavljanja in svobode opravljanja storitev [1] sprejeta po podpisu Akta o pristopu;

ker so, glede na pristop Grčije, potrebne nekatere spremembe direktive za zagotovitev, da se v Grčiji in drugih državah članicah uporablja enako,

SPREJEL NASLEDNJO DIREKTIVO:

Člen 1

Direktiva 80/154/EGS se spremeni kot sledi:

1. Členu 1 se doda naslednje besedilo:

"Μαία""

2. Členu 3 se doda naslednja točka:

"j. v Grčiji:

- πτυχίο μαίαζ, ki ga potrjuje Ministrstvo za socialne zadeve,

- πτυχίο 'Aυωτραζ Σχολήζ Στελεχωυ Υγείαζ κοιυωυικήζ, Προυοίαζ, Τμήματοζ Mαιωυ, ki ga izdaja KATEE."

Člen 2

Države članice sprejmejo ukrepe potrebne za uskladitev s to direktivo v roku iz člena 20(1) Direktive 80/154/EGS. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 22. decembra 1980

Za Svet

Predsednik

J. Santer

[1] UL L 33, 11.2.1980, str. 1.

--------------------------------------------------
Direktiva Sveta

z dne 6. decembra 1979

o spremembah Direktive 76/308/EGS o vzajemni pomoči pri izterjavi terjatev, ki izhajajo iz poslovanja, ki so del sistema financiranja Evropskega kmetijskega usmerjevalnega in jamstvenega sklada, ter iz prelevmanov in carin

(79/1071/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti členov 99 in 100 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker trenutno v eni državi članici načeloma ni mogoče uveljaviti izterjave terjatve glede davka na dodano vrednost, ki mu je kot dokazilo priložen dokument, ki ga pripravijo oblasti druge države članice;

ker dejstvo, da se nacionalne določbe o poravnavi glede davka na dodano vrednost uporabljajo le na nacionalnih ozemljih, samo po sebi ovira vzpostavitev in delovanje skupnega trga; ker je torej treba za namen izterjave sprejeti skupna pravila vzajemne pomoči med državami članicami; ker se morajo ta pravila uporabljati tudi za izterjavo obresti in stroškov v zvezi z zahtevki;

ker je Svet z Direktivo 76/308/EGS [3] sprejel skupna pravila za izterjavo terjatev, ki izhajajo iz poslovanja, ki so del sistema financiranja Evropskega kmetijskega usmerjevalnega in jamstvenega sklada, ter iz prelevmanov in carin;

ker je mogoče ista pravila uporabiti za davčne namene; ker torej zadostuje, da se razširi obseg Direktive 76/308/EGS,

SPREJEL NASLEDNJO DIREKTIVO:

Člen 1

Naslov Direktive Sveta 76/308/EGS se spremeni, kot sledi:

"Direktiva Sveta z dne 15. marca 1976 o vzajemni pomoči pri poravnavi terjatev, ki izhajajo iz poslovanja, ki so del sistema financiranja Evropskega kmetijskega usmerjevalnega in jamstvenega sklada, ter iz prelevmanov, carin in glede davka na dodano vrednost."

Člen 2

Člen 2 Direktive 76/308/EGS se spremeni, kot sledi:

(a) črka "(d)" se nadomesti z "(e)";

(b) za točko

"(c)"

se vstavi naslednja točka

"(d)"

:

"(d) davkom na dodano vrednost."

Člen 3

Države članice sprejmejo ukrepe, potrebne za uskladitev s to direktivo do 1. januarja 1981.

Člen 4

Ta direktiva je naslovljena na države članice.

V Bruslju, 6. decembra 1979

Za Svet

Predsednik

L. Preti

[1] UL C 57, 7.3.1977, str. 62.

[2] UL C 56, 7.3.1977, str. 79.

[3] UL L 73, 19.3.1976, str. 18.

--------------------------------------------------
Direktiva Komisije

z dne 5. decembra 1972

o spremembi druge Direktive Komisije z dne 18. novembra 1971 o uvedbi analitskih metod Skupnosti za uradni nadzor krme

(73/47/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta z dne 20. julija 1970 [1] o uvedbi metod vzorčenja in analitskih metod Skupnosti za uradni nadzor krme, kakor je bila spremenjena z Direktivo z dne 20. julija 1972 [2], in zlasti člena 2 Direktive,

ker je Komisija 18. novembra 1971 sprejela drugo Direktivo [3] o uvedbi analitskih metod Skupnosti za uradni nadzor krme;

ker del 1 Priloge k navedeni direktivi določa metodo za določanje vlage, ki se med drugim lahko uporablja za analizo živalskih in rastlinskih masti in olj;

ker mora biti vlaga v živalskih in rastlinskih masteh in oljih od 1. januarja 1974 določena z drugo metodo, ki jo je potrdila četrta Direktiva Komisije o uvedbi analitskih metod Skupnosti za uradni nadzor krme;

ker je zato treba razveljaviti obveznost uporabe metode za določanje vlage, kakor je določena v drugi Direktivi za analizo živalskih in rastlinskih masti in olj;

ker so ukrepi, predvideni s to direktivo, v skladu z mnenjem Stalnega odbora za živalsko krmo,

SPREJELA NASLEDNJO DIREKTIVO:

Člen 1

Druga Direktiva Komisije, ki uvaja analitske metode Skupnosti za uradni nadzor krme, se spremeni:

Drugi stavek prvega pododstavka točke 1 dela 1 Priloge se nadomesti z naslednjim:

"Ne pokriva analize mlečnih proizvodov kot posamične krme, analize mineralnih snovi in mešanic, sestavljenih predvsem iz mineralnih snovi, analize živalskih in rastlinskih masti in olj ali analize oljnih semen in oljnatega sadja, določenega v Uredbi Sveta 136/66/EGS [4], z dne 22. septembra 1966 o vzpostavitvi skupne ureditve trga olja in masti."

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 1. januarja 1973. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 5. decembra 1972

Za Komisijo

Predsednik

S. L. Mansholt

[1] UL L 170, 3.8.1970, str. 2.

[2] UL L 171, 29.7.1972, str. 39.

[3] UL L 279, 20.12.1971, str. 7.

[4] UL L 170, 3.8.1970, str. 2.

--------------------------------------------------
Direktiva Sveta

z dne 20. decembra 1968

o tretji spremembi Direktive Sveta o približevanju zakonodaj držav članic o barvilih, ki se smejo uporabiti v živilih, namenjenih za prehrano ljudi

(68/419/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije,

ker morajo v skladu s členoma 2 in 12(2) Direktive Sveta z dne 23. oktobra 1962 [1] o približevanju zakonodaj držav članic o barvilih, ki se smejo uporabiti v živilih, namenjenih za prehrano ljudi, kakor je bila nazadnje spremenjena z Direktivo Sveta z dne 24. oktobra 1967 [2], države članice najpozneje do 31. decembra 1967 prepovedati uporabo nekaterih barvil, zlasti sulfoniranega orceina; ker mora ta prepoved začeti učinkovati pred koncem leta 1968;

ker še ni bilo mogoče zaključiti znanstvenih raziskav o sulfoniranem orceinu in je potreben dodatni rok za zaključek teh raziskav;

ker je zato treba zadevnim državam članicam dovoliti odložitev uporabe prepovedi za uporabo tega barvila, tako da se lahko v vmesnem obdobju pridobijo vse potrebne informacije za njegovo dokončno oceno,

SPREJEL NASLEDNJO DIREKTIVO:

Člen 1

Naslednji stavek se doda členu 12(2) Direktive Sveta z dne 23. oktobra 1962, kakor ga spreminja člen 1(4) Direktive Sveta z dne 25. oktobra 1965 [3]:

"Vendar se v primeru sulfoniranega orceina uporaba spremenjenih predpisov lahko odloži do 1. januarja 1972."

Člen 2

Ta direktiva je naslovljena na države članice.

V Bruslju, 20. decembra 1968

Za Svet

Predsednik

V. Lattanzio

[1] UL 115, 11.11.1962, str. 2645/62.

[2] UL 263, 30.10.1967, str. 4.

[3] UL 178, 26.10.1965, str. 2793/65.

--------------------------------------------------
4b1850

NBF Lanes s.r.l.

Limosilactobacillus reuteri DSM 32203

Sestava dodatka pripravek iz Limosilactobacillus reuteri DSM 32203 z najmanj 1 × 1011 CFU/g v trdni obliki

psi

–

1 × 1010

–

1. Potrebno je spremljanje učinkov dodatka na zaprtje pri dolgotrajni uporabi po dajanju na trg. 2. V navodilih za uporabo dodatka in premiksov se navedejo pogoji skladiščenja in obstojnost pri toplotni obdelavi. 3. Na oznaki dodatka in premiksov se navede naslednje: „Pri odločitvi, da se prehrani psov dodaja Limosilactobacillus reuteri DSM 32203 v obdobju, daljšem od petih tednov, bi bilo treba upoštevati lastnosti krme in prehrane s tem dodatkom, pasmo psa in razpoložljivost vode, da se prepreči zaprtje.“ 4. Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo postopke varnega ravnanja in organizacijske ukrepe. Kadar navedenih tveganj s temi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za oči, kožo in dihala.
(3)

Družba MycoTechnology, Inc. (v nadaljnjem besedilu: vložnik) je 12. decembra 2019 Komisiji v skladu s členom 10(1) Uredbe (EU) 2015/2283 predložila vlogo za dajanje beljakovin graha in riža, fermentiranih z micelijem Lentinula edodes (šitake), na trg Unije kot novega živila. Vložnik je zahteval uporabo fermentiranih beljakovin graha in riža v pekovskih izdelkih, kruhu, štručkah, krutonih, picah, žitnih kosmičih za zajtrk, žitnih ploščicah, pijačah na osnovi sadja in zelenjave, praških za pripravo pijač, kakavovih in čokoladnih konditorskih izdelkih, mlečnim izdelkom podobnih izdelkih in nemlečnih nadomestnih obrokih za nadzor nad telesno težo, fermentiranih proizvodih na osnovi mleka, proizvodih na osnovi testenin, mesnih pripravkih in mesnih izdelkih, juhah (pripravljenih za uživanje) in koncentratih juhe ali juhah v prahu, solatah, mesnim izdelkom podobnih izdelkih, pijačah na osnovi mleka in posamičnih nadomestnih obrokih za nadzor nad telesno težo, namenjenih splošni populaciji.